Document ID: 32007D0326

KOMISIJAS LĒMUMS
(2007. gada 27. aprīlis)
par Ungārijas un Maltas maksājumu aģentūru grāmatojumu noskaidrošanu attiecībā uz izdevumiem, ko finansējusi Eiropas Lauksaimniecības virzības un garantiju fonda (ELVGF) Garantiju nodaļa 2005. finanšu gadā
(izziņots ar dokumenta numuru K(2007) 1894)
(Autentisks ir tikai teksts angļu un ungāru valodā)
(2007/326/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1), un jo īpaši tās 7. panta 3. punktu,
apspriedusies ar Fonda komiteju,
tā kā:
(1)
Ar Komisijas Lēmumu 2006/322/EK (2) noskaidroja visu maksājumu aģentūru grāmatojumus 2005. finanšu gadā, izņemot Vācijas maksājumu aģentūras “Bayern-Umwelt”, Itālijas maksājumu aģentūras “AGEA”, Luksemburgas maksājumu aģentūras “Ministère de l'Agriculture”, Ungārijas maksājumu aģentūras “ARDA”, Portugāles maksājumu aģentūras “IFADAP” un Maltas maksājumu aģentūras “MRAE”.
(2)
Pēc jaunas informācijas saņemšanas no Ungārijas un Maltas un pēc papildu pārbaužu veikšanas Komisija tagad var pieņemt lēmumu par Ungārijas maksājumu aģentūras “ARDA” un Maltas maksājumu aģentūras “MRAE” iesniegto grāmatojumu pilnīgumu, precizitāti un ticamību.
(3)
Saskaņā ar Regulas (EK) Nr. 1258/1999 7. panta 3. punkta otro daļu šis lēmums neskar Komisijas vēlāk pieņemtos lēmumus, ar kuriem izslēdz no Kopienas finansējuma izdevumus, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo ir noskaidroti Ungārijas maksājumu aģentūras “ARDA” un Maltas maksājumu aģentūras “MRAE” grāmatojumi attiecībā uz izdevumiem, ko finansējusi Eiropas Lauksaimniecības virzības un garantiju fonda (ELVGF) Garantiju nodaļa 2005. finanšu gadā.
Summas, kas saskaņā ar šo lēmumu ir atgūstamas no katras attiecīgās dalībvalsts vai tai izmaksājamas, ir norādītas I pielikumā.
Summas, kas saskaņā ar šo lēmumu atgūstamas no katras dalībvalsts vai tai izmaksājamas attiecībā uz lauku attīstības jomā Ungārijā un Maltā veiktajiem pasākumiem, ir norādītas II pielikumā un III pielikumā.
2. pants
Šis lēmums ir adresēts Ungārijas Republikai un Maltas Republikai.
Briselē, 2007. gada 27. aprīlī

Labels: 4
18
15
19